ઘાટકોપરના વિકાસ માટે અને એમાં પણ મુખ્યત્વે ગારોડિયાનગરની ૪૦ વર્ષ જૂની સમસ્યાઓને સુલઝાવવા માટે BMCના વૉર્ડ-નંબર ૧૩૨ના નૉન-પૉલિટિકલ પણ ડાયનૅમિક કૅન્ડિડેટ પરાગ શાહ કટિબદ્ધ છે. એમાં સફળતાપૂર્વક પાર ઊતરવા માટે પરાગ શાહે ગારોડિયાનગરના વિકાસનો સંકલ્પ કર્યો છે. પરાગ શાહે એના માટે રહેવાસીઓની, BJPના કાર્યકરોની, આર્કિટેક્ટો જેવી વિશેષ વ્યક્તિઓની જુદી-જુદી ટીમ બનાવવાનો નિર્ધાર કર્યો છે. આ સાથે તેમણે ભવિષ્યમાં પણ લોકોની સમસ્યાઓ સાંભળવા અને એનું નિરાકરણ લાવવા માટે ઍડ્મિનિસ્ટ્રેટિવ ઑફિસ શરૂ કરવામાં આવશે એવી જાહેરાત કરી હતી. શુક્રવારે સવારે તેમના સંકલ્પને વધાવવા અને તેમને શુભેચ્છા આપવા અનેક શુભેચ્છકોની ભીડ જામી હતી.